പാല്ച്ചുരത്ത് പുലിപ്പേടി കൊട്ടിയൂര് പാല്ച്ചുരം പുതിയങ്ങാടിയില് പുലി ഭീതി രൂക്ഷമായതോടെ വനംവകുപ്പ് ക്യാമറകള് സ്ഥാപിച്ചു. കൊട്ടിയൂര് ഫോറസ്റ്റ് റെയ്ഞ്ച് ഓഫീസര് സുധീര് നരോത്തിന്റെ നിര്ദേശ പ്രകാരമാണിത്. പുലി ശല്യത്തെ തുടര്ന്ന് വനംവകുപ്പ് ഉദ്യോഗസ്ഥരെ കഴിഞ്ഞ ദിവസം നാട്ടുകാര് തടഞ്ഞിരുന്നു. തുടര്ന്ന് റെയ്ഞ്ച് ഓഫീസര് സ്ഥലത്തെത്തി പ്രതിഷേധക്കാരുമായി ചര്ച്ച നടത്തി പുലിയുടെ സാന്നിധ്യം മനസിലാക്കുന്നതിന് ക്യാമറകള് സ്ഥാപിക്കുമെന്നും രാത്രി വനംവകുപ്പ് ജീവനക്കാര് പ്രദേശത്ത് കാവലുണ്ടാകുമെന്നും പുലിയാണെന്ന് സ്ഥിരീകരിച്ചാല് കൂടുവച്ച് പിടികൂടുമെന്നും ഉറപ്പ് നല്കിയിരുന്നു. ഇതിന്റെ അടിസ്ഥാനത്തിലാണ് പുലിയുടേതെന്ന് സംശയിക്കുന്ന കാല്പ്പാടുകള് കണ്ടെത്തിയ സ്ഥലത്തെ വീടിനു സമീപം ക്യാമറ സ്ഥാപിച്ചത്. രാത്രികാലത്ത് സെക്ഷന് ഫോറസ്റ്റ് ഓഫീസര് എ കെ സുരേന്ദ്രന്, ബീറ്റ് ഓഫീസര്മാര്, വാച്ചര് എന്നിവരുടെ നേതൃത്വത്തില് കാവലും ആരംഭിച്ചു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള്